У складу са члана 38. Закона о удружењима („Службени гласник РС”, број 51/09,), члана 5. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (''Службени гласник РС'' бр.8/2012, 94/2013 и 93/2015) и Правилником о начину, поступку и критеријумима за доделу средстава из буџета Општине Владичин Хан за избор активности и програма/пројеката од јавног интереса која реализују удружења на територији Општине Владичин Хан (,,Службени гласник Града Врања“, број 12/14) и Правилника о изменама и допунама Правилника о начину, поступку и критеријумима за доделу средстава из буџета Општине Владичин Хан за избор активности и програма/пројеката од јавног интереса која реализују удружења на територији Општине Владичин Хан, број 06-63/3/2015-01 од 20.05.2015. године, Комисија за спровођење јавног конкурса за избор програма/пројекта удружења грађана која се финансирају/суфинансирају из буџета Општине Владичин Хан коју именује председник Општине расписује:

**ЈАВНИ КОНКУРС**

**ЗА ИЗБОР ПРОЈЕКАТА ИЗ ОБЛАСТИ ОМЛАДИНСКЕ ПОЛИТИКЕ КОЈИ СЕ ФИНАНСИРАЈУ ИЛИ СУФИНАНСИРАЈУ СРЕДСТВИМА БУЏЕТА ОПШТИНЕ ВЛАДИЧИН ХАН ЗА 2017. ГОДИНУ**

Расписује се јавни позив за доделу средстава удружењима грађана из области омладинске политике са територије општине Владичин Хан, у циљу **развоја и афирмације културних активности младих и других видова омладинског активизма**, из буџета Општине Владичин Хан за 2017. годину.

**ПРЕДМЕТ ЈАВНОГ ПОЗИВА** Предмет јавног конкурса је финансирање и суфинасирање пројекта у области омладинске политике.   
 **ПРАВО УЧЕШЋА НА ЈАВНОМ ПОЗИВУ**

На конкурсу може да учествује удружење:

- које је регистровано у складу са Законом о удружењима („Службени гласник РС”, бр. 51/09), чије је регистровано седиште на територији општине Владичин Хан;

* које је директно одговорно за припрему и извођење пројекта;
* удружење којем је статутом одређено остваривање циљева у области за коју је конкурс расписан и за коју конкуришу;
* које је поднело годишњи извештај за претходну буџетску годину у складу са уговором о реализовању програма / пројекта, уколико је било носилац програма / пројекта претходне године, и ако су остварени очекивани резултати реализације програма / пројекта, то јест оно које је поднело годишњи финансијски извештај Агенцији за привредне регистре;
* које није у поступку ликвидације, стечајном поступку или под привременом забраном обављања делатности;

Право на добијање и коришћење дотација по овом јавном позиву имају сва удружења грађана из области омладинске политике чије је седиште и које имају регистровану делатност и обављају на територији Општине Владичин Хан, које остварују потребе и интересе младих у Владичином Хану – дефинисане Законом, које планирају реализацију својих програма **у 2017. године** и које благовремено поднесу пријаву на Конкурс за доделу средстава.

**Предност**, имаће удружење грађана из области омладинске политике које задовољавају следеће услове и **програмске** **критеријуме**:

1. Да конкуришу за средства за реализацију конкретних програма из области омладинске политике,
2. Да програми за које конкуришу представљају иновације или унапређење постојећих активности у области политике за младе,
3. Да предложеним програмима подстичу и афирмишу омладински активизам у општини,
4. Да јачају масовност, мобилност и информисање младих у области културе и другим видовима друштвеног активизма,
5. Да својим програмима подстичу волонтеризам омладине у широј друштвеној заједници,
6. Да подстичу рад групација друштва са посебним потребама и реализују програме из области омладинске политике.

**Општина Владичин Хан неће финансирати:**

1. Представнике удружења за учешће на конференцијама, путовањима,финансирање студија и за сличне активности,
2. Програме чије су програмске активности награде и спонзорства појединцима и другим организацијама,
3. Иницијативе које доносе профит НВО,
4. Политичке и страначке организације, верске организације,групе и секте и њиховеактивности,
5. Активности које заговарају нетолерантност и насиље,
6. Активности које се односе на проповедање или заговарање одређене религије.

**ИЗНОС СРЕДСТАВА ПРЕДВИЂЕНИХ ЗА ДОДЕЛУ ПО ЈАВНОМ КОНКУРСУ**

Укупан износ средстава планиран за финансирање и суфинансирање пројеката из буџета општине Владичин Хан у 2017. години износи **1.800.000,00** динара.

У зависности од квалитета предлога пројекта Комисија ће одредити број пројеката који ће бити подржани и висину средстава којима ће се одређени пројекат финанасирати из буџета општине Владичин Хан. Уколико се износ одобрених средстава разликује од тражених средстава за финансирање пројекта, комисија ће накнадно затражити од пондосиоца пројекта да се буџет пројекта усагласи са одобреним средствима за финансирање.

**РОК РЕАЛИЗАЦИЈЕ ПРОГРАМА**

Средства се додељују за пројекте који ће се реализовати најкасније до **31.децембра 2017. године.**

**CМЕРНИЦЕ ЗА ПОДНОСИОЦЕ ПРЕДЛОГА ПРОЈЕКТА**

**ДОКУМЕНТАЦИЈА КОЈА СЕ ПОДНОСИ ПО ЈАВНОМ ПОЗИВУ**

Предлагач пројекта обавезан је да достави следећу документацију:

1. Попуњен образац за пријаву по јавном позиву (Анекс 1)

2. Попуњен образац за писање предлога пројеката (Анекс 2);

3. Попуњен предлог буџета пројекта (Анекс 3);

4. Попуњен образац наративног буџета програма (Анекс 4);

5. Потписану и оверену изјаву овлашћеног лица да ће средства користити по приложеном програму (Анекс 5);

6. Оверену копију уверења (потврду, извод) да је удружење уписано у регистар надлежног органа - Агенције за привредне регистре;

7. Оверену фотокопију извода из статута удружења у коме је наведено да се циљеви удружења остварују у области за коју је конкурс расписан и за коју конкуришу;

8. Доказ о ликвидности удружења, односно извештај о финансијско-материјалном пословању за претходну годину;

9. Доказ о суфинансирању од партнерске или донаторске организације, ако се пројекат тако реализује;

10. Потписане и оверене протоколе о сарадњи са свим наведеним партнерима на пројекту ако се пројекат тако реализује;

Удружење грађана може поднети једну пријаву по јавном позиву за избор пројеката из области омладинске политике који се финансирају из буџета општине Владичин Хан.

Пројекат се мора реализовати у највећој мери на територији општине Владичин Хан.

**НАЧИН ПРИЈАВЉИВАЊА ПО ЈАВНОМ ПОЗИВУ**

Конкурсна документација се може преузети са званичне интернет странице општине Владичин Хан (www.vladicinhan.org.rs).

Оверена и попуњена пријава са попуњеним пратећим обрасцима и конкурсном документацијом, у штампаној и дигиталној форми (на компакт диску - CD), предаје се лично у затвореној коверти на писарници Општинске управе Владичин Хан, улица Светосавска бр.1, са назнаком: **"Пријава по јавном позиву за избор пројеката из области омладинске политике који се финансирају или суфинансирају средствима буџета Општине Владичин Хан за 2017.годину - не отварати".**

Комисија неће разматрати неблаговремене, непотпуне и пријаве које нису предате на прописаним обрасцима.

**РОКОВИ ЗА ПОДНОШЕЊЕ ПРИЈАВА ПО ЈАВНОМ ПОЗИВУ И ОДЛУЧИВАЊЕ О ДОДЕЛИ СРЕДСТАВА**

1. Рок за подношење пријава и предлога пројеката по овом јавном позиву је 15 дана од дана објављивање јавног позива.

2. Листа вредновања и рангирања пријављених пројеката, коју предлаже Комисија а утврђује Општинско веће, биће објављена на званичној интернет страници општине Владичин Хан и на огласној табли општине Владичин Хан у року од 13 дана од дана истека рока за подношење пријава.

3. Рок за подношење приговора је осам (8) дана од дана објављивања Листе вредновања и рангирања;

4. Коначну одлуку о избору пројеката којима се из буџета општине Владичин Хан додељују средства по овом јавном позиву, донеће Општинско веће општине Владичин Хан по истеку рока за приговор, у року од 5 дана. Одлука ће бити објављена на званичној интернет страници општине Владичин Хан и на огласној табли Општинске управе општине Владичин Хан.

5. Општина Владичин Хан као давалац средстава задржава право да од подносиоца пријава по потреби затражи додатну документацију и информације.

6. Пријаве и приложена документација се подносиоцима не враћају.

**МЕРИЛА ЗА ВРЕДНОВАЊЕ**

Основна мерила и критеријуми за избор програма који се финансирају или суфинансирају из буџета Општине су: циљеви и стратешко утемељење пројекта (обим задовољавања јавног интереса), активности и резултати пројекта (степен унапређења стања у области у којој се спроводи), могућност развијања програма/пројекта и његова одрживост, капацитети за реализацију пројекта, партнери на пројекту, буџет пројекта, други извори финансирања, усаглашеност програма/пројекта са стратешким документима локалне самоуправе и допринос остварењу стратешких приоритета.

**Владичин Хан Председник Комисије**

**Датум:17.03.2017. године \_\_\_\_\_\_\_\_\_\_\_\_\_\_\_\_\_\_\_\_\_ Биљана Гвозден**